Captain America: Brave New World

| Captain America: Brave New World |
| --- | --- |

Ohjaaja:  Julius Onah
Käsikirjoittaja:   Rob Edwards  Malcolm Spellman  Dalan Musson  Julius Onah  Peter Glanz 
Tarina:   Rob Edwards  Malcolm Spellman  Dalan Musson 
Perustuu:  Marvel Comicsin sarjakuvahahmoihin Kapteeni Amerikka ja Sam Wilson
Tuottaja:   Kevin Feige  Nate Moore 
Säveltäjä:  Laura Karpman
Kuvaaja:  Kramer Morgenthau
Leikkaaja:   Matthew Schmidt  Madeleine Gavin 
Pääosat:   Anthony Mackie  Danny Ramirez  Shira Haas  Carl Lumbly  Xosha Roquemore  Jóhannes Haukur Jóhannesson  Giancarlo Esposito  Tim Blake Nelson  Harrison Ford 
Valmistustiedot
Valmistusmaa:  Yhdysvallat
Tuotantoyhtiö:  Marvel Studios
Levittäjä:  Walt Disney Studios Motion Pictures
Ensi-ilta:   2025-2-1111. helmikuuta 2025 (TCL Chinese Theatre)  2025-2-1212. helmikuuta 2025 (Suomi)  2025-2-1414. helmikuuta 2025 (Yhdysvallat)  
Kesto:  118 min
Alkuperäiskieli:  englanti
Budjetti:  180 miljoonaa dollaria
Tuotto:  373 miljoonaa dollaria
Edeltäjä:  Captain America: Civil War
Aiheesta muualla
IMDb 
Elonet
AllMovie
 [ Muokkaa Wikidatassa ]   
Infobox OKNimi-testi OK: 
Captain America: Brave New World on vuonna 2025 ensi-iltansa saanut yhdysvaltalainen poliittinen toimintatrilleri ja supersankarielokuva, joka perustuu Marvel Comicsin sarjakuvahahmoon Sam Wilson / Kapteeni Amerikka. Elokuva ohjasi Julius Onah, joka myös käsikirjoitti sen yhdessä Rob Edwardsin, Malcolm Spellmanin, Dalan Mussonin ja Peter Glanzin kanssa. Se on neljäs Captain America-elokuva, jatko-osa Disney+-sarjalle The Falcon and the Winter Soldier (2021), sekä Marvel Cinematic Universen (MCU) 35. elokuva ja viidennen vaiheen viides elokuva. Elokuvan pääosissa esiintyvät Anthony Mackie, Danny Ramirez, Shira Haas, Carl Lumbly, Xosha Roquemore, Jóhannes Haukur Jóhannesson, Giancarlo Esposito, Tim Blake Nelson ja Harrison Ford. Elokuvassa uudeksi Kapteeni Amerikaksi ryhtynyt Sam Wilson päätyy tutkimaan salaliittoa, joka liittyy Yhdysvaltain presidentiksi valittuun Thaddeus Rossiin.
Captain America: Civil War (2016) toimi viimeisenä osana Captain America -trilogialle, jonka pääosassa oli Chris Evansin näyttelemä Steve Rogers. Mackien näyttelemä Wilson ryhtyi The Falcon and the Winter Soldierissa uudeksi Kapteeni Amerikaksi, ja sarjan käsikirjoittajat Spellman ja Musson olivat huhtikuussa 2021 alkaneet työstää uutta Kapteeni Amerikka -elokuvaa. Mackie kiinnitettiin elokuussa elokuvan pääosaan, ja Onah liittyi mukaan projektiin heinäkuussa 2022, jolloin elokuvan alkuperäiseksi nimeksi paljastettiin Captain America: New World Order. Osa elokuvan sivunäyttelijöistä paljastettiin myöhemmin samana vuonna. Nelson palasi The Incredible Hulkista (2008) tuttuun rooliinsa, kun taas Ford toimi William Hurtin kuoleman johdosta Thaddues Rossin uutena näyttelijänä, minkä lisäksi Rossista tulee elokuvassa myös Punainen Hulk. Kuvaukset alkoivat Atlantassa maaliskuussa 2023 ja päättyivät saman vuoden kesäkuussa. Kuvausten aikana myös elokuvan lisänimi muutettiin saman vuoden kesäkuussa muotoon Brave New World. Joulukuussa 2023, Matthew Orton palkattiin käsikirjoittamaan kohtauksia toukokuussa 2024 tehtyjä uudelleenkuvauksia varten. Edwardsin ja Glanzin oleminen mukana projektissa paljastettiin joulukuussa 2024.
Captain America: Brave New World sai maailmanensi-iltansa TCL Chinese Theatressa 11. helmikuuta 2025. Elokuvateattereihin se ilmestyi Suomessa 12. helmikuuta 2025 ja Yhdysvalloissa 14. helmikuuta 2025. Elokuva sai sekalaisen vastaanoton, kritiikoiden muodostaessa hyvin eriäviä mielipiteitä elokuvan poliittisista viesteistä, tarinasta, hahmoista ja visuaalisista efekteistä, vaikka he ylistivät Fordin roolisuoritusta.